Draft 23 June 2014
Acord de Parteneriat
Nr. .................. din ................................


Încheiat între,

U.A.T. ORAȘUL URLAȚI, județul Prahova – având sediul în str. 23 August, nr. 9, orașul  Urlați, județul Prahova, tel: 0244/271429, cod fiscal 2844189, având contul IBAN nr. RO91TREZ24A660601710130X, deschis la Trezoreria Mizil, reprezentat de Machițescu Marian, în calitate de primar, denumit în continuare “Ordonator principal de credite” - Partener
și
SPITALUL ORĂȘENESC URLAȚI, cu sediul în Urlați, Str. Independenței, Nr. 52, cod poștal: 106300, judetul Prahova, telefon: 0244/272518, fax: 0244/272517, cod fiscal 20794712, având contul IBAN  nr. RO04TREZ52421F330800XXXX, deschis la Trezoreria Mizil, reprezentat de  CIȘMAȘ ELENA-RITA, în calitate de manager, denumit în continuare “Unitate sanitara beneficiara” -  Lider de parteneriat

denumite în continuare, individual “Parte” și împreună “Părți”,

au convenit încheierea prezentului Acord de parteneriat în vederea realizarii proiectului tehnic, DTAC-ului si a depunerii, respectiv implementării Proiectului “Reabilitare, modernizare, extindere și dotare Ambulatoriu integrat Spitalul Orășenesc Urlați”, în cadrul Programului Sănătate, Investiții în infrastructura publică a ambulatoriilor implicate în implementarea de
programe de screening,  finanțat prin UE-FEDR, după cum urmează:

Art. 1 – Obiectul Acordului
(1) Prezentul Acord de Parteneriat, denumit ȋn continuare “Acordul”, definește drepturile și obligațiile Părților și stabilește termenii și condițiile colaborării acestora ȋn vederea depunerii și implementării Proiectului “Reabilitare, modernizare, extindere și dotare Ambulatoriu integrat Spitalul Orășenesc Urlați”, denumit în continuare ”Proiect”.  
(2) Prin prezentul Acord, Ordonatorul principal de credite împuternicește Unitate sanitara beneficiara în vederea realizării proiectului tehnic, DTAC-ului si a documentației aferente Proiectului prevăzut la alin. (1), precum și încărcarea Dosarului de finanțare aferent acestuia, în conformitate cu Ghidul solicitantului Investiții în infrastructura publică a ambulatoriilor implicate în implementarea de programe de screening, Program Sănătate aprobat prin Ordinul ministrului sănătății nr. 6223/27.12.2023. 

Art. 2 – Durata Acordului 
(1)  Prezentul Acord întră în vigoare la data semnării acestuia de către Părți și este valabil până la data la care Proiectul prevăzut la art. 1 alin. (1) este implementat, prin îndeplinirea condițiilor privind sustenabilitatea și durabilitatea acestuia, dar nu mai târziu de data de 31.12.2028.
(2)  Prelungirea perioadei de valabilitate a contractului de finantare conduce automat la extinderea perioadei de valabilitate a prezentului acord.
[bookmark: _Hlk158115327] Prin excepție de la prevederile alin. (1), în situația în care Dosarul de finanțare aferent Proiectului nu este aprobat pentru finanțare conform cadrul Programului Sănătate, Investiții în infrastructura publică a ambulatoriilor implicate în implementarea de programe de screening, prezentul Acord încetează de drept la data la care acesta este respins. 
Art. 3 – Principalele responsabilități ale Părților
(1)  Părțile vor adopta toate măsurile necesare, în conformitate cu prevederile legale în vigoare, în vederea asigurării Obiectului prezentului Acord, precum și în vederea îndeplinirii obligațiilor acestora. 
(2)  În vederea îndeplinirii Obiectului prezentului Acord, Părțile vor acționa în conformitate cu  legislația națională și europeană aplicabilă. 
(3)  Părțile își vor îndeplini obligațiile care le revin potrivit prezentului Acord cu eficiență, transparență și rigurozitate. Acestea se vor informa reciproc cu privire la orice aspect relevant în ceea ce privește cooperarea Părților în vederea implementării activităților care urmează a fi desfășurate. Acestea vor acționa cu bună-credință, în toate activitățile necesare implementării Proiectului, în interesul realizării acestuia cu succes conform Ghidul solicitantului Investiții în infrastructura publică a ambulatoriilor implicate în implementarea de programe de screening, Program Sănătate.

Art. 4 – Drepturile și Obligaţiile Ordonatorului principal de credite
(1) Ordonator principal de credite își rezervă dreptul de a verifica informațiile și documentele aferente documentatiei tehnice si  Dosarului de finanțare întocmit de către Unitate sanitara beneficiara, precum și stadiul de implementare a Proiectului, în vederea îndeplinirii Obiectului prezentului Acord. 
(2) Ordonator principal de credite va realiza toate demersurile necesare, în conformitate cu prevederile legale în vigoare, în vederea semnării Hotărârii de aprobare a Acordului de parteneriat. 
(3) [bookmark: _GoBack]Sumele necesare aferente serviciilor de proiectare, faza proiect tehnic, DTAC, vor fi suportate din bugetul local al UAT Orasul Urlati, acestea fiind transferate unitatii sanitare.
Art. 5 – Drepturile și Obligaţiile Unitatii sanitare beneficiare  
(1) Unitatea sanitara beneficiara este responsabila de informațiile și documentele aferente documentatiei tehnice si a Dosarului de finanțare aferent Proiectului, în conformitate cu Ghidul solicitantului Investiții în infrastructura publică a ambulatoriilor implicate în implementarea de programe de screening, Program Sănătate, aprobat prin Ordinul ministrului sănătății nr. 2735/2022, precum și în conformitate cu prevederile legale în vigoare. 
(2) Unitate sanitara beneficiara este obligat să intocmeasca PT+DTAC si sa depună Dosarul de finanțare aferent Proiectului, în termenul prevăzut de Ghidul solicitantului prevăzut la alin. (1). 
(3) Unitate sanitara beneficiara este obligat să numească persoane în cadrul unei unități de implementare și monitorizare a proiectelor în conformitate cu prevederile Ghidului solicitantului prevăzut la alin. (1).
(4) Unitate sanitara beneficiara este obligat să respecte toate drepturi și obligațiile care aferente participării la apelul de proiect Programul Sănătate, Investiții în infrastructura publică a ambulatoriilor implicate în implementarea de programe de screening.
(5) Unitate sanitara beneficiara are dreptul si obligatia de a încărca Dosarul de finanțare aferent Proiectului în sistemul informatic MySMIS2021. 
(6) Cheltuielile aferente serviciilor de consultanta se vor suporta din bugetul Spitalului Orasenesc Urlati.

Art. 6 – Dispoziții finale 

(1) Orice comunicare între Părți, referitoare la îndeplinirea prezentului Acord, trebuie sa fie transmisă în scris.
(2) Orice document scris trebuie înregistrat atât în momentul transmiterii cât și în momentul primirii.
(3) Comunicările între Părți se pot face și prin telefon, fax sau e-mail cu condiția confirmării în scris a primirii comunicării.



Părțile au convenit să încheie astăzi, ............................,  prezentul Acord, în două exemplare originale, cate unul pentru fiecare parte.


	   Ordonator principal de credite 

             Orașul Urlați
                
                Primar 
         Machițescu Marian                                               

	Unitate sanitara beneficiara

Spitalul Orășenesc Urlați

Manager
Cișmaș Elena Rita

